दिल्ली विस्फोट की जांच प्रगति पर : गृह सचिव  
गृह सचिव आरके सिंह ने कहा है कि दिल्ली हाईकोर्ट के बाहर बीते बुधवार को हुए बम विस्फोट की जांच प्रगति पर है और यह सही दिशा में बढ़ रही है।
दिल्ली हाईकोर्ट के बाहर बीते बुधवार को हुए बम विस्फोट की जांच 'प्रगति' पर है और यह 'सही दिशा' में बढ़ रही है। विस्फोट के ठीक आठ दिन बाद केंद्रीय गृह सचिव आरके सिंह ने बुधवार को यह बात कही। लेकिन उन्होंने इस बारे में विस्तृत जानकारी देने से मना कर दिया।  दिल्ली हाईकोर्ट के द्वार संख्या-5 पर हुए विस्फोट में 13 लोगों की मौत हो गई थी, जबकि 90 घायल हो गए थे। मामले की जांच राष्ट्रीय जांच एजेंसी कर रही है, जबकि दिल्ली पुलिस इसमें सहयोग कर रही है।